หุ้นไทยปิดเช้าติดลบ 3.25จุด
ดัชนีหุ้นไทยปิดเช้าวันที่ 13 ม.ค.ติดลบ 3.25จุดที่ 1,048.96 จุด ด้วยมูลค่าการซื้อขาย 10,909 ล้านบาท
13 ม.ค. 2555

ดัชนีหุ้นไทยปิดเช้าวันที่ 13 ม.ค.ติดลบ 3.25จุดที่ 1,048.96 จุด ด้วยมูลค่าการซื้อขาย 10,909 ล้านบาท
ดัชนีหุ้นไทยปิดเช้าวันที่ 13 ม.ค.ติดลบ 3.25จุดหรือลดลง0.31%มาปิดที่ 1,048.96 จุด ด้วยมูลค่าการซื้อขาย 10,909 ล้านบาท ดัชนีเคลื่อนไหวระหว่าง 1,046.26-1,053.94 จุด
นักวิเคราะห์บริษัทหลักทรัพย์(บล.)เอเชีย พลัสให้ความเห็นว่า สัญญาณต่างชาติขายหุ้น น่าจะกดดันตลาดหุ้นไทยปรับฐานระยะสั้น กลยุทธ์การลงทุน ให้เน้นหุ้นที่ผันผวนน้อยกว่าตลาด โดยเฉพาะกลุ่มปันผลเด่น พื้นฐานดีขนาดใหญ่บริษัทชิน คอร์ปอเรชัน( INTUCH)บริษัทแอดวานซ์อินโฟร์เซอร์วิส( ADVANC)บริษัทปูนซิเมนต์ไทย( SCC)บริษัทผลิตไฟฟ้าราชบุรีโฮลดิ้ง( RATCH)บริษัทซีพีออลล์(CPALL)
ส่วน หุ้นขนาดเล็ก บริษัทแสนสิริ( SIRI)บริษัทค้าเหล็กไทย( TMT)บริษัทเอสซีแอสเสท(SC)บริษัทน้ำประปาไทย(TTW)บริษัทสหมิตรเครื่องกล( SMIT )และยังให้รักษาสถานะการลงทุน Pair Trade: ขายบริษัทท่าอากาศยานไทย( AOT)ซึ่งเต็มมูลค่าแล้ว และ ซื้อ ธนาคารกรุงเทพ(BBL )หลังราคาหุ้นลงลึก สะท้อนความเสี่ยงต่อการนำเงินส่งเข้ากองทุนที่เพิ่มขึ้นไปแล้ว และแนะนำให้ขายทำกำไร เมื่ออัตราส่วนของ BBL/AOT ได้ขยับสูงไปที่ 3.2-3.3 เท่า จากปัจจุบันอยู่ที่ 2.96 เท่า หุ้น ที่แนะนำให้ลงทุนสูงสุดคือ SC